
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏30 בנובמבר 2014
ח' כסליו, תשע"ה
מכרז (היקפים משתנים) מס' 38/11.2014: ארגון שירותי הטסה ושירותי קרקע בפולין עבור משלחות תלמידים ובני נוער
הבהרה מספר 1
1. המועד האחרון להגשת הצעות למכרז שבנדון נדחה ל- 15.12.2014 שעה 11:00.
2. פרק 2 - הגורמים אליהם מופנה המכרז (דרישות סף)
1. סעיף 2.3.5, עמוד 4
תנאי הסף הזה מבוטל ובמקומו יידרשו המציעים לצרף להצעתם אישור כדלקמן:

המציע הינו סוכן מורשה של יאט"ה.
לחילופין
ככל שהמציע אינו סוכן מורשה של יאט"ה, יידרש לצרף להצעתו אסמכתא להגשת בקשה להיות סוכן מורשה יאט"ה. 
רק מציע שהגיש אסמכתא כאמור יכלל בתהליכי הבדיקה השונים.
מציעים שאינם סוכני יאט"ה במועד האחרון להגשת הצעות, ידרשו להציג לא יאוחר מתאריך 15.1.2015, אישור תקף המעיד על היותו סוכן מורשה יאט"ה. 
רק גופים שברשותם יהיה אישור כזה לא יאוחר מתאריך 15.1.2015 יכללו ברשימה (דהיינו מדובר בתנאי מתלה).

2. סעיף 2.3.6, עמוד 4
יש לשנות סעיף זה כדלקמן:
"על הגוף המציע להיות בעל ניסיון של 4 שנים אחרונות לפחות בארגון נסיעות של קבוצות ממסגרות חינוכיות לחו"ל הכוללים שירותי קרקע וטיסות עבור לפחות 35 קבוצות לשנה כאשר כל קבוצה כוללת 30 משתתפים לפחות.
לחילופין
על הגוף המציע להיות בעל ניסיון של 4 שנים אחרונות לפחות בארגון נסיעות של קבוצות מאורגנות לפולין, הכוללים שירות קרקע וטיסות עבור לפחות 12 קבוצות לשנה כאשר כל קבוצה כוללת לפחות 20 משתתפים. 
מתוך סך הקבוצות לפחות 6 קבוצות בשנה היו של בני נוער."
השנים שיוצגו במסגרת הצגת הניסיון לתנאי סף זה יהיו: 1/2011 עד 11/2014.
3. סעיף 2.3.7, עמוד 4
יש לשנות סעיף זה כדלקמן:

על הגוף המציע להיות בעל מחזור כספי מינימלי של 2,500,000 ₪ לשנה, בכל אחת       מ- 3 השנים (2011-2013).
4. סעיף 2.3.8, עמוד 4
יש לשנות סעיף זה כדלקמן:

על הגוף המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 13) לקיום תנאי המכרז, ההצעה וחתימה על החוזה. 

נוסח הערבות יהיה תואם במלואו לנוסח המצורף למכרז (בנספח 13) בסך של 50,000 ₪, בתוקף עד לתאריך 8.3.2015.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


5. סעיף 2.3.9, עמוד 4
הסעיף נשאר ללא שינוי.
6. יתר ההתייחסויות יכללו במסגרת ההבהרות שתפורסמנה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות
לתשומת לב המציעים


הצעה בה הערבות אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.








הבהרה מספר 1 hp1606 2014 

